cyanic-selkie/wikianc huggingface dataset:
Georg Leibbrandt
thumb|right|Georg Leibbrandt Georg Leibbrandt (5. syyskuuta 1899 – 16. kesäkuuta 1982) oli virkamies natsi-Saksassa. Hän osallistui Wannseen konferenssiin.
Leibbrandt syntyi saksalaisille vanhemmille Ukrainassa Tsebrikoven alueella Torosovossa (Hoffnungsfeld) lähellä Odessaa. Hän muutti nuorena Saksaan opiskelemaan filologiaa ja historiaa. Hänestä tuli filosofian tohtori vuonna 1928. Hän matkusteli 1926, 1928 ja 1929 Neuvostoliitossa. Hän esiintyi matkoillaan historian professorina Leipzigin yliopistossa, filosofian tohtorina ja ulkosaksalaisten tutkijana Stuttgartissa. Hän jatkoi opintoja Pariisissa ja Yhdysvalloissa 1931–1933 ja julkaisi tutkimustensa tuloksena kirjan Mustanmeren alueen saksalaisista.
Leibbrandt ja Alfred Meyer osallistuivat Wannseen konferenssiin 1942 Ostministeriumin edustajina. Hän vapautui tuntemattomista syistä velvollisuuksistaan kesällä 1943 ja liittyi laivastoon.
Leibbrandt oli liittoutuneiden sotavankina 1945–1949. Hän joutui 1950 muodollisesti syytetyksi osallisena juutalaisten joukkotuhoon, mutta 10. elokuuta juttu hylättiin ja hänet vapautettiin. Sodan jälkeen hän jatkoi volgansaksalaisten tutkimista ja kehittyi alan asiantuntijaksi. Hän kuoli Bonnissa 16. kesäkuuta 1982.
Wannseen konferenssista kertovassa elokuvassa Lopullinen ratkaisu (2001) häntä esittää Ewan Stewart.
Tulum (juusto)
Tulumilla on useita eri paikallisia muotoja. Erzincanin tulum on ehkä eri muodoista suosituin Turkissa. Itä-Turkista lähtöisin olevaa muotoa kypsytetään kolmesta kuuteen kuukautta. Divlen tulum on nimetty Keski-Turkissa sijaitsevan syvän luolan mukaan, jossa juustoa kypsytetään. İzmirin tulumia tehdään Aigeianmeren alueella ja se tunnetaan tyypeistä toiseksi suosituimpana. Kargın tulum on peräisin Anatolian keskiosasta.
Tulumia valmistetaan vuohen- tai lampaannahkaisissa pusseissa. Nimi tulum viittaa myös erityisesti näihin pusseihin. Perinteisiä pidempään kypsyviä muotoja tehdään usein keväällä uusien kilien ja karitsojen syntymän jälkeen. Vuohen tai lampaan maito on tuolloin täyteläisempää. Perinteistä valmistustapaa käyttävät etenkin pienet paikalliset tuottajat. Tulumia voidaan valmistaa myös teollisemmin käyttämättä perinteisiä nahkapusseja valmistamalla sitä muovisissa tynnyreissä. Lopputuote on tällöin usein tasalaatuisempaa kuin perinteisissä tavoissa. Toisaalta tuolloin myös juusto poikkeaa ominaisuuksiltaan nahkaisissa pusseissa valmistetusta juustosta.
Sonnamanlampi
Maantietoa
Lammen pinta-ala on 1,5 hehtaaria, se on 300 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 650 metriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Ristiselän alueella (14.23), jonka Ristiselän–Murtoselän alueeseen (14.231) se kuuluu. Lammen vedenpinnan korkeus on 136,2 metriä mpy.
Varietee (albumi)
Varietee on vuonna 1983 ilmestynyt Yö-yhtyeen ensimmäinen albumi. Se nousi listojen kärkeen heti ilmestymisensä jälkeen ja albumia myytiin ensimmäisen puolentoista kuukauden aikana ennätykselliset 50 000 kappaletta eli timanttilevyyn oikeuttava määrä. Varietee on ensimmäinen timanttilevyn saavuttanut suomenkielinen rocklevy ja Yön neljänneksi myydyin levy, jota yhteensä on mennyt kaupaksi lähes 85 000 kappaletta. Albumia pidetään myös 1980-luvun puolivälin lyhytikäiseksi jääneen Porirock-ilmiön käynnistäjänä.
Studiosessiot
Yö oli noussut julkisuuteen helmikuussa 1983 ilmestyneen ensisinglensä Likaiset legendat I myötä, jonka jälkeen yhtye keikkaili muun muassa Juice Leskinen Grand Slamin sekä Popedan lämmittelijänä. Seuraavan kesän aikana Yö soitti kymmenkunta keikkaa ja vetäytyi elokuisen Ruisrockin jälkeen tauolle harjoittelemaan Varietee-levyn materiaalia. Albumi äänitettiin debyyttisinglen tavoin Mika Sundqvistin johdolla Lempäälän MSL-studiolla. Nauhoituksiin oli lokakuun alussa varattu viisi päivää ja lopulta albumi valmistui miksauksineen kuudessa päivässä.
Levyn kansi on kuvattu Porin Teatterissa albumin julkaisun aikaan pyörineen musikaalin lavasteissa.
Julkaisu ja listamenestys
Varieteen studiosessioista julkaistiin nopeasti single Särkynyt enkeli, joka ilmestyi kauppoihin jo 10. lokakuuta. Albumi ilmestyi marraskuun puolivälissä massiivisen tv-mainoskampanjan myötä. Kyseessä oli tiettävästi ensimmäinen kerta, kun suomalaisen rockyhtyeen levyä markkinoitiin televisiossa. Varietee nousi listoille heti marraskuussa, jolloin se oli Mitä Suomi soittaa -listan ykkösenä ja Seura-lehden albumilistalla kolmantena. Joulukuussa albumi oli Seuran ja Suosikin myyntilistojen kärjessä ja Mitä Suomi soittaa -listan kakkosena. Kultalevyyn oikeuttavan 25 000 kappaleen myynnin Varietee saavutti kahdessa viikossa ja timanttilevyn 50 000 myynnin uudenvuodenaattona 48 päivää julkaisunsa jälkeen. Albumi pysyi Seuran ja Suosikin listaykkösenä vielä tammikuun 1984.
Varietee julkaistiin aluksi vinyylinä ja C-kasettina, albumin CD-versio ilmestyi maaliskuussa 1991. Vuonna 2009 Varietee julkaistiin boxina, joka CD:n lisäksi sisältää Tacticin valmistaman palapelin levyn kansikuvasta. Poko Rekords ja EMI puolestaan julkaisivat albumin remastroituna vinyylinä vuonna 2010.
Vahvistin
pienoiskuva|Ideaalisen vahvistimen vahvistuksen kuvaaja. Vahvistimeen syötetty jännite Vi  (Sininen)  ja vahvistimen lähtöjännite Vo  (Punainen) . Vahvistin on laite, joka vahvistaa sille syötetyn signaalin tehoa. Sähköinen vahvistin käyttää ulkopuolisen virtalähteen tehoa signaalin amplitudin kasvattamiseen. Esimerkiksi mikrofonista tuleva heikko sähköinen signaali voimistetaan vahvistimessa niin suureksi, että lähtösignaali on riittävän suuri kaiuttimella toistettavaksi. Vahvistuskerroin kertoo lähtö- ja tulosignaalien amplitudien suhteen ja se on vahvistimella aina vähintään 1. Muutoin laite toimii vaimentimena.
Varietee (albumi)
Singlet
Varieteelta julkaistiin kaksi singleä. Levyllä on mukana yhtyeen helmikuussa 1983 ilmestyneen debyyttisinglen Likaiset legendat I nimikappale. Singlen B-puolen Kuljen ei kuitenkaan mahtunut albumille. Toinen single julkaistiin lokakuussa 1983 ja se sisälsi jättihitiksi nousseen kappaleen Särkynyt enkeli. B-puolella oli Jussi Hakulisen laulama versio Tapio Rautavaaran kappaleesta Päivänsäde ja menninkäinen, joka löytyy myös Varietee-albumilta.
Vuoden 2014 konserttikiertue
Syksyllä 2014 Yö teki Hyvässä ja pahassa -nimisen konserttisalikiertueen, jolla yhtye soitti kaikki Varieteen kappaleet. Osa lauluista on kuulunut säännöllisesti Yön ohjelmistoon, kun taas joitakin ei ole esitetty milloinkaan aikaisemmin livenä. Säännöllisesti ohjelmistoon on kuulunut noin puolet levyn kappaleista. Osa niistä esitettiin kiertueella kokonaan uusina sovituksina.
Kappalelista
Kaikkien kappaleiden sävel ja sanat Jussi Hakulinen, paitsi kappaleen Päivänsäde ja menninkäinen sävelsi ja sanoitti Reino Helismaa.
Vahvistin
Ideaalisen vahvistimen kaistanleveys ja vahvistuskerroin ovat äärettömät. Ideaalinen vahvistin ei myöskään aiheuta vaihesiirtymää tulo- ja lähtösignaalien välille. Käytännössä ideaalista vahvistinta ei ole mahdollista valmistaa, joten erityyppisiä vahvistimia on kehitetty erilaisiin tarpeisiin. Vahvistimella voi olla suuri kaistanleveys aina RF-taajuuksiin saakka tai matala virrankulutus. Ideaalisen vahvistimen tulo- ja lähtöimpedanssi riippuvat vahvistimen tyypistä, esimerkiksi jännitevahvistimella tuloimpedanssi on ääretön ja lähtöimpedanssi nolla.
Vahvistin voi olla joko erillinen laite tai virtapiirin sisällä oleva komponentti.
Useimmiten vahvistimella viitataan elektroniseen vahvistimeen, vaikka vahvistin voi olla myös mekaaninen tai hydraulinen, kuten esimerkiksi auton ohjaustehostin.
Vahvistimien historiaa
Vahvistimen keksimisajankohtana voidaan pitää vuotta 1906, jolloin Lee de Forest kehitti elektroniputkivahvistimen elektronidiodin pohjalta, jonka oli keksinyt John Ambrose Fleming kaksi vuotta aikaisemmin. Aluksi elektroniputkivahvistimet olivat kalliita ja niitä valmistettiin melko vähän. Vuonna 1924 valmistusmenetelmät olivat jo niin kehittyneitä, että esimerkiksi amerikkalainen Radio Corporation of America valmisti yli 11 miljoonaa elektroniputkea. Ensimmäisen takaisinkytkentää sisältävän vahvistimen keksi 1920-luvulla Western Electricillä työskennellyt Harold Black. Sen pohjalta Karl Swartzel kehitti seuraavalla vuosikymmenellä alkeellisen, mutta toimivan, operaatiovahvistimen, jossa oli kolme elektroniputkea. Elektroniputken ohella käytettiin 20-40-lukujen välillä magneettivahvistinta erityisesti radiolähettimissä. Magneettivahvistin oli silti harvinaisempi ja se sopi paremmin vaativiin olosuhteisiin, eikä sitä aluksi edes mielletty vahvistimeksi, kun se keksittiin 1800-luvulla.
Pienikokoisten ja huoltovapaiden vahvistimien tarve kasvoi kriittiseksi toisen maailmansodan jälkeen. Vuonna 1947 keksitty transistori aloittikin puolijohdevahvistimien voittokulun. Ensimmäiset transistoriradiot tulivat myyntiin 50-luvun puolivälissä. Elektroniputkiin perustuvia audiovahvistimia transistorivahvistimet eivät heti syrjäyttäneet. Varhaiset puolijohdevahvistimet toteutettiin B-topologialla, mistä syystä ne kärsivät ylimenosäröstä. Harrastajien mielestä elektroniputkivahvistimen yliohjaussärökin oli transistorivahvistimia vähemmän häiritsevä. Monet hifi-harrastajat suosivat edelleen putkivahvistimia. Osasyynä tähän pidetään yleisesti putkivahvistimien harmonista säröä ja suuremmilla voimakkuuksilla kevyttä kompressoitumista, joka nostaa yksityiskohtia pintaan. Samoja toimenpiteitä käytetään myös levyjen masteroinnissa. Kitaravahvistimessa putkisärö on usein tavoiteltavaa.
2010-luvulla putkivahvistimesta kiinnostuttiin uudelleen, kun tutkimusryhmät pyrkivät valmistamaan THz-luokan vahvistimia avaruus- ja materiaalitutkimuksen tarpeisiin. Esimerkiksi DARPA kehitti niin puolijohteisiin kuin elektroniputkiin perustuvan alimillimetrialueen vahvistimen.
Käsitteitä
Vahvistimen laatua kuvataan erilaisilla käsitteillä, joista keskeisimpiä lueteltu alla:
Ideaalinen vahvistin
Ideaalinen vahvistin vahvistaa tulevan aaltomuodon, muuttamatta aaltomuodon muita parametreja kuten taajuutta tai aallon muotoa. Ideaalisen vahvistimen ominaisuudet: Tulo- ja lähtöimpedanssin arvot vaihtelevat riippuen vahvistimen tyypistä:
Vahvistus
Vahvistuksella ilmaistaan tulo- ja lähtösignaalien suhdetta, eli kuinka moninkertaiseksi tulosignaali kasvaa. Vahvistuksen symbolina käytetään ”A”, alaindeksillä voidaan kertoa mittavaa suuretta. Jännitteiden amplitudien muutoksen saadaan laskemalla lähtö- ja tulojännitteiden suhde. Virran amplitudien muutoksen saadaan laskemalla lähtö- ja tulovirtojen suhde. Vahvistus ilmaistaan yleensä desibeleissä, joka saadaan laskettua kaavalla missä Gu on vahvistus desibeleissä.
Taajuusvaste
Taajuusvasteella kuvataan vahvistimen reagointia herätesignaalin. Taajuusvasteen kuvaajassa vaaka-akselilla on tulo signaalin taajuus ja pystyakselilla lähtösignaalin vahvistus desibeleinä. Taajuusvasteen avulla voidaan kuvata esimerkiksi äänentoistossa vahvistimen vahvistuksen arvot eri taajuuksilla.
Impedanssi
Ideaalisessa jännitevahvistimessa tuloimpedanssi on ääretön ja lähtöimpedanssi on nolla, mutta käytännössä vahvistimessa tapahtuu häviöitä. Tuloimpedanssi aiheuttaa jännitehäviötä vahvistimen tulojen välillä, minkä takia piirin syötetty jännite ja vahvistimelle tuleva jännite eivät ole yhtä suuret. Suuren tuloimpedanssin takia vahvistimen läpi ei kulje suuria määriä virtaa, jolloin tuloimpedanssi ei aiheuta suurta teho häviötä. Vahvistimen tulon jännite saadaan kaavalla, missä V s on vahvistimelle syötetty jännite, Vin tulonapojen välinen jännite, Zin vahvistimen sisäinen impedanssi ja Rs syöttöjännitteen ja tulonapojen välinen vastus. Lähtöimpedanssi aiheuttaa samanlaista häviötä kuin tuloimpedanssi. Lähtöimpedanssissa vahvistettu jännite on suurempi kuin ulostuleva jännite. Lähtönapojen välinen jännite saadaan kaavalla, missä V out on vahvistettu jännite, VL lähtönapojen välinen jännite, Zout vahvistimen sisäinen impedanssi ja RL lähtönapojen välinen ulkoinen vastus.
Takaisinkytkentä
Takaisinkytkennässä vahvistimen lähtösignaalia vaimennetaan ja syötetään takaisin vahvistimen tuloon. Takaisinkytkentäsignaalina voidaan käyttää jännitettä tai virtaa. Jos takaisinkytkennän signaalin arvo tai vaihe on vastakkainen kuin tulosignaalin, käytetään kytkennästä nimitystä negatiivinen takaisinkytkentä. Negatiivinen takaisinkytkennän etuna on se vakaus, negatiivinen lähtösignaali pyrkii estämään tulosignaalin muutoksen.
Elektronisia vahvistimia
Elektroninen vahvistin on signaalia vahvistava laite. Niitä käytetään laajalti elektroniikassa, esimerkiksi äänen ja radiosignaalin vahvistamiseen.
Vahvistimet jaotellaan niiden tulon ja lähdön perusteella. Niillä on vahvistusta, jonka suuruus kertoo lähtösignaalin suhteen tulosignaaliin. Vahvistus voidaan määritellä lähtö- ja tulojännitteen, lähtö- ja tulovirran tai lähtö- ja tulotehon, sekä näiden yhdistelmien välille. Monissa tapauksissa, joissa tulo ja lähtö ovat samassa yksikössä, vahvistuksella ei ole yksikköä (vaikka usein se ilmaistaan desibeleinä (dB)).
Neljä vahvistimien perustyyppiä ovat:
Tehovahvistin
Tehovahvistin on kuormaan tehoa syöttävä vahvistin. Syötettävän tehon suuruus riippuu tehovahvistimen vahvistuksesta sekä ohjaavasta signaalista. Yleisesti tehovahvistin on signaaliketjun viimeinen vahvistin ennen itse kuormittavaa laitetta. Esimerkkinä tehovahvistimesta on äänentoistotekniikassa päätevahvistin, jossa ohjaava signaali tulee esim. CD-soittimelta. Signaalin teho vahvistetaan riittävän suureksi ja syötetään kuormalle eli kaiuttimille. Tässä tapauksessa tehon suuruus riippuu kuuntelijan haluamasta äänenvoimakkuudesta. Muita tehovahvistimen sovelluksia ovat radiotaajuusvahvistimet ja servomoottorin ohjauslaitteet. Koska kuormalle syötettävät tehot ovat suuria, on tehovahvistimen hyötysuhde oleellinen ominaisuus energiatehokkuuden kannalta. Hyötysuhteen lisäksi merkittäviä tekijöitä vahvistimen sovelluksesta riippuen ovat paino, fyysinen koko ja tehontuottokyky. Tehovahvistimet jaetaan eri luokkiin hyötysuhteeseen vaikuttavien lepovirran ja piirin toimintaperiaatteen mukaan.
Lepovirran mukainen luokittelu
Vahvistimet voidaan jakaa eri teholuokkiin piirin toimintaperiaatteen ja lepovirran mukaan.
Differentiaalivahvistin
Differentiaalivahvistin vahvistaa kahden tulojännitteen välistä jännite-eroa. Lähtö voi olla differentiaalinen tai suhteessa referenssijännitteeseen – yleensä maahan. Differentiaalivahvistin ja operaatiovahvistimen toimintaperiaatteet ovat lähes samanlaiset, mutta operaatiovahvistimen tulojen välinen impedanssi on erittäin suuri, jonka takia tulojen välillä ei kulje virtaa ja taas differentiaalivahvistimen tulojen välinen impedanssi voi olla suhteellisen pieni ja tulojen välillä voi kulkea virtaa.
Operaatiovahvistin
Operaatiovahvistin on differentiaalivahvistimen erikoistapaus. Operaatiovahvistin on piiriteoriassa ideaalinen vahvistin, jonka avoimen silmukan vahvistus ja tuloimpedanssi ovat äärettömiä ja jonka vahvistus piirissä määräytyy pelkästään takaisinkytkentäkomponenttien arvoista. Käytännön kytkennöissä operaatiovahvistimen toiminnan toteuttaa tarkoitukseen suunniteltu mikropiiri, josta toimintansa mukaisesti myös käytetään nimitystä operaatiovahvistin. Operaatiovahvistimen erilaisilla kytkentä tavoilla voidaan esimerkiksi summata tulojännitteitä.
Instrumentointivahvistin
Instrumentointivahvistimet ovat säätötekniikassa ja teollisuuden prosessinohjauksessa käytettäviä operaatiovahvistimia, joita käytetään mittaus- ja ohjaussignaalien vahvistamiseen, esimerkiksi anturisignaalien vahvistamiseen. Instrumentointivahvistimilta vaaditaan usein hyviä tasavirtavahvistusominaisuuksia ja vähäistä kohinaa. Lisäksi niissä tulo- ja lähtöpuolet on joskus galvaanisesti erotettu toisistaan joko optoisolaattorin tai muuntajakytkennän avulla.
Instrumenttivahvistin
Instrumenttivahvistinta käytetään sähköisten soittimien kuten sähkökitaran tuottaman äänen vahvistamiseen. Vahvistimen tuottamaa ääntä on yleensä mahdollista muokata erilaisilla säätimillä. Instrumenttivahvistimet voidaan ulkoisen rakenteensa puolesta jakaa kahteen luokkaan: ns. combo sisältää samassa kotelossa sekä vahvistimen että kaiuttimen, kun taas suuremmissa vahvistimissa vahvistinosa (puhekielessä nuppi) ja kaiutinosa (puhekielessä kaappi) ovat yleensä erillisiä. Yleisin instrumenttivahvistin on kitaravahvistin.
Viritinvahvistin
Viritinvahvistimessa on radiovastaanotin, esivahvistin ja päätevahvistin samassa kotelossa.
Esivahvistin
Esivahvistinta käytetään vahvistamaan signaalia sopivaksi käsittelyä varten. Esivahvistimia on muun muassa miksereissä ja instrumenttivahvistimissa. Esimerkiksi studioissa ääntä tallennettaessa käytetään usein erillisiä esivahvistimia.
Päätevahvistin
Päätevahvistin eli pääteaste on äänitekniikassa käytetty tehovahvistin. Esimerkki päätevahvistimesta on kotiteatterijärjestelmän vahvistin.
Putkivahvistin
Putkivahvistin on elektroninen vahvistin, jossa tyhjiöputkessa nostetaan signaalin amplitudia tai tehoa.
Heraion (Perachóra)
Heraion eli Peiraion  tai Peraia, nykyisin Perachóran Heraion , oli antiikin aikainen Heralle omistettu pyhäkkö ja sen yhteydessä ollut asutus Korintin kannaksella Kreikassa. Sen arkeologinen kohde sijaitsee Korintinlahden rannassa Loutráki-Perachóra-Ágioi Theódoroin kunnassa lähellä Límni Vouliagméniksen kylää, noin yhdeksän kilometriä länteen nykyisestä Perachóran kylästä.
Historia
Heran pyhäkkö perustettiin paikalle geometrisella kaudella noin 820 eaa. Sen perustivat todennäköisesti argoslaiset tai megaralaiset. Myöhemmin, noin vuonna 750–725 eaa. se tuli Korintin hallintaan. Aluksi paikalla oli apsiksen muotoinen temppeli, joka toimi ilmeisesti Hera Akraian pyhäkkönä. Myös paikan asutus on syntynyt viimeistään geometrisella kaudella. Geometrisen kauden lopulla noin 750 eaa. ensimmäisen temppelin itäpuolelle rakennettiin kokonaisuus, joka on yleensä tulkittu erilliseksi Hera Limenian pyhäköksi. Noin 550 eaa. geometrisen kauden temppeli korvattiin uudella Hera Akraian temppelillä. Heraionia laajennettiin edelleen klassisella kaudella 400-luvulla eaa., kun alueelle rakennettiin muun muassa L-kirjaimen muotoinen stoa sekä pieni agora. 300-luvulla eaa. pyhäkköalueelle rakennettiin suuri katettu vesisäiliö.
pienoiskuva|vasen|240px|Heraionin raunioita. Pyhäkköalue oli omistettu Heralle kahdessa ominaisuudessa, jotka kummatkin liittyivät tämän merelliseen puoleen enemmän kuin rooliin äitinä. Hera Akraiana jumalatar oli yhdistynyt najadinymfi Akraiaan. Toisaalta kyseessä voisi olla myös ”Korkeuksien” Hera, mikä voisi myös viitata pyhäkön sijaintiin. Hera Limenia oli puolestaan ”Sataman” Hera, mikä saattoi olla Hera Akraian toissijainen epiteetti. Epiteetti esiintyy paikalta löydetyssä piirtokirjoituksessa. Toisaalta paikan piirtokirjoituksissa esiintyy myös homeerinen epiteetti Leukolenos. Kreikkalaisessa mytologiassa Korintista paennut Medeia surmasi kaksi lastaan Heraionilla ja hautasi nämä paikalle.
Perachóran alue oli Korintille henkisesti tärkeä, kun kaupunki alkoi 700-luvulla eaa. perustaa siirtokuntia länteen. Tuolloin niemi oli merelle matkanneille viimeinen Korintin alue, jonka he näkivät lähtiessään, ja ensimmäinen heidän palatessaan. Näin se merkitsi korinttilaisille jotakuinkin samaa kuin Sunionin niemi ateenalaisille. Tämän vuoksi pyhäkkö sai paljon votiivilahjoja rukoukseksi tai kiitokseksi turvallisesta matkasta. Paikka on ollut Korintille myös strategisesti merkittävä, koska siitä on ollut helppo seurata laivaliikennettä Korintinlahdella. Pyhäkköalueella on mahdollisesti toiminut oraakkeli.
Korintin sodassa 391–390 eaa. Agesilaoksen johtamat spartalaiset hyökkäsivät Heraioniin, koska se toimi tärkeänä korinttilaisten huollon keskuksena. Heraion säilyi käytössä hellenistiselle kaudelle saakka. Roomalaiset tuhosivat pyhäkköalueen muun Korintin ohella vuonna 146 eaa. Lucius Mummiuksen johdolla. Tämän jälkeen pyhäkkö hylättiin. Paikka säilyi kuitenkin edelleen asuttuna, ja roomalaisella kaudella myös pyhäkön raunioiden päälle rakennettiin asuinrakennuksia. 400-luvulla jaa. rakennusten kiviä käytettiin Korintin kannaksen poikki kulkeneen Heksamilion-muurin rakentamiseen.
Alueen arkeologiset kaivaukset suoritettiin vuosina 1930–1933. Kaivaukset on tehnyt British School at Athens eli brittiläinen arkeologinen koulu Ateenassa alun perin Humfry G. Paynen johdolla. Kaivaukset alueella jatkuvat edelleen.
Rakennukset ja löydökset
Heraion sijaitsee laajalla niemellä Korintin kannaksen länsiosassa Korintinlahden itärannikolla. Niemi tunnetaan nykyisin Melagkávin niemenä. Perachóra on saanut nimensä, alun perin Peraia Khōra, ”Toisella puolella oleva maa” siitä, että se sijaitsee lahden toisella puolella Korintista katsottuna.
thumb|right|420px|Kaavakuva Heraionin alueesta. Heraionin merkittävimmät rakennukset ja rakennelmat ovat (numerot viittaavat kaavakuvaan):
Geometrisen kauden temppeli
Paikan ensimmäinen oletettavasti Hera Akraialle omistettu pyhäkkörakennus rakennettiin noin 820 eaa. Se oli noin kahdeksan metriä pitkä hevosenkengänmuotoinen temppeli, jonka sisäänkäynti oli itäpäässä. Hera Akraian arkaaisen kauden temppeli rakennettiin lännemmäksi mutta samansuuntaisesti. Temppeli säilyi käytössä noin vuoteen 725 eaa. saakka.
Hera Akraian temppeli ja triglyfialttari thumb|right|240px|Hera Akraian temppelin raunioita.
Myöhempi Hera Akraialle omistettu temppeli sijaitsi lähellä paikan satamaa länteen geometrisen kauden temppelin paikasta. Se oli rakennettu arkaaisella kaudella noin vuonna 550 eaa. Temppelissä oli pitkä ja kapea naos eli cella. Se oli jaettu kolmeen laivaan kahdella matalalla seinämällä, joiden päällä oli doorilaiset pylväät. Lisäksi siinä on saattanut olla myös pronaos, jossa olisi erään tulkinnan mukaan ollut edessä kaksi doorilaista pylvästä. Katto oli marmorinen ja koristeltu lentävää Nikeä esittävillä akroterion-koristeilla.
Temppelin alttari, joka tunnetaan triglyfialttarina, sijaitsi temppelin itäpuolella. Myös se oli rakennettu noin 550 eaa. Alttari oli suorakulmio, jota ympäröi kahdeksan joonialaista pylvästä. Pylväiden korkeus oli noin kolme metriä ja ne tukivat todennäköisesti jonkinlaista katosta. Pylväikkökatos oli lisätty alttariin noin vuonna 400 eaa. Pylväät mukaan lukien kokonaisuuden koko oli noin 10 x 8 metriä. Alttari oli koristeltu triglyfeillä ja metoopeilla.
Hera Limenian pyhäkkö
Hera Limenian pyhäkkö koostui joukosta rakennuksia, joita ympäröi peribolos-muuri. Se oli rakennettu alun perin geometrisella kaudella noin vuonna 750 eaa. Pyhäkkö sijaitsi noin 200 metriä itään Hera Akraian temppeliltä. Pyhäkön kaakkoiskulmassa oli Hera Limenian temppeli, jonka koko oli noin 9,5 x 5,6 metriä. Pyhäkössä oli myös alttari, jonka kivistä osa oli uudelleenkäytettyjä stelejä, joissa oli arkaaisella korinttilaisella aakkostolla tehdyt omistuskirjoitukset Heralle. Muurin ulkopuolella oli pyhä vesiallas. Pyhäkön temenos-alue uusittiin klassisella kaudella. Hera Limenian pyhäköksi kutsuttu rakennuskokonaisuus on tunnistettu piirtokirjoitusten perusteella, mutta jotkut tutkijat ovat erimielisiä siitä, oliko kyseessä todella erillinen pyhäkkö. Sitä on ehdotettu myös geometrisen kauden Hera Akraian temppelin jonkinlaiseksi korvaajaksi tai laajennokseksi, kuten votiivilahjojen säilytyspaikaksi, tai esimerkiksi ruokailutilaksi.
Hestiatorion thumb|right|240px|Hestiatorionin ja sen ovaalinmuotoisen vesisäiliön rauniot. thumb|right|240px|Vesisäiliön rauniot.
Hestiatorion oli kolmihuoneinen, pohjakaavaltaan lähes neliönmuotoinen rakennus, joka sijaitsi Hera Limenian pyhäkön länsipuolella. Se oli rakennettu hellenistisellä kaudella noin 300 eaa., mutta sen paikalla on ollut varhaisempi ehkä noin 420 eaa. tehty rakennus. Rakennuksessa oli pohjoisosassa sisäänkäynti ja vestibyyli, josta oli pääsy kahteen eteläosassa olleeseen vierekkäiseen ruokasaliin. Kummankin ruokasalin koko oli noin 6,3 x 6,3 metriä, ja kummassakin on ollut tilaa 11 ruokailusohvalle, joiden koko on ollut noin 1,8 x 0,9 metriä, sekä seitsemälle pöydälle.
Hestiatorioniin liittyi noin 420 eaa. rakennettu ovaalinmuotoinen vesisäiliö, jonka pituus oli noin 21,4 metriä ja tilavuus noin 300 kuutiometriä. Vesisäiliön itäpäässä oli erillinen veden selkeytysallas, johon johti suuri vesijohto Hera Limenian pyhäköltä sadevettä keränneeltä altaalta.
L-kirjaimen muotoinen stoa
Stoa eli pylväshalli rakennettiin pyhäkköalueelle hellenistisellä kaudella noin vuonna 325–300 eaa. Se sijaitsi sataman koillispuolella ja Hera Akaraian temppelin itäpuolella. Stoassa oli kaksi kaksikerroksista ja yksilaivaista siipeä, joista pohjoissiipi avautui etelään ja länsisiipi itään. Pohjoissiiven koko oli noin 16,6 x 4,6 metriä ja itäsiiven koko noin 16,7 x 4,9 metriä. Alakerroksessa oli doorilaiset pylväät ja yläkerroksessa rivi joonialaisia puolipylväitä. Rakennus on varhaisin tunnettu stoa, jossa joonialaisia pylväitä käytettiin kyseisellä tavalla doorilaisten päällä.
Länsipiha rakennettiin arkaaisella kaudella noin vuonna 540 eaa. Se oli sataman länsipuolella sijainnut avoin alue, jota ympäröi noin 3,5 metriä syvä pylväikkö. Rakennelmaa laajennettiin noin vuonna 450 eaa. Se tuhoutui roomalaisten hyökkäyksessä vuonna 146 eaa. 100-luvulla jaa. paikalle rakennettiin niin kutsuttu roomalainen talo.
Sapatinrikos
Sapatinrikos eli lepopäivän rikkominen oli aiemmin Suomessa rikos, jolla loukattiin pyhäpäivän pyhyyttä.
Heraion (Perachóra)
Rakennukset ja löydökset
Muut rakennukset
Sapatinrikos
Vuoden 1734 laki
Vuoden 1734 lain mukaan sapatinrikoksella käsitettiin sitä, että joku loukkasi pyhäpäivän pyhyyttä tekemällä sellaisena päivänä rikoksen tai luvallista, mutta vähemmän tärkeää työtä. Sapatinrikoksesta rangaistiin kymmenen talarin sakolla. Rangaistavaa oli myös rihkamakaupan pitäminen auki pyhäpäivänä; ruokaa ja juomia sen sijaan sai pyhäpäivinäkin myydä sen jälkeen, kun jumalanpalvelus oli päättynyt. Jos jokin muu rikos tehtiin sunnuntaipäivänä tai kirkollisena juhlapäivänä, tuomittiin rangaistus ensiksi varsinaisesta rikoksesta ja sitten lisäksi sapatinrikoksesta sakko, minkä jälkeen nämä rangaistukset yhdistettiin. Tämä säännös oli voimassa pyhäpäivisin kello neljästä aamulla kello yhdeksään illalla.
Heraion (Perachóra)
Rakennukset ja löydökset
Pyhäkköalueen itäpuolella lähellä Vouliagméni-järveä on akropoliin eli linnavuoren paikka, arkaaisen ja klassisen kauden talojen raunioita, noin 325 eaa. rakennetun lähdekaivorakennuksen rauniot sekä jäänteitä antiikin aikaisesta alueelle johtaneesta tiestä. Lähdekaivorakennus oli varustettu kuudella joonialaisella pylväällä ja sen vesisäiliöön mahtui noin 310 kuutiometriä vettä.
Sapatinrikos
Vuoden 1889 rikoslaki
Suomen vuoden 1889 rikoslain 41. luvun mukaan sapatinrikkomiseen oli syypää:
Heraion (Perachóra)
Rakennukset ja löydökset
Niemen kärjessä nykyisin olevan Melagkávin majakan pohjoispuolella on klassisen kauden linnoitusmuurin jäänteitä. Lisäksi majakan lähellä on muun muassa klassisen kauden talon sekä vesisäiliön raunioita.
Sapatinrikos
Sapatin määritelmä rikoslaissa
Sapatti määriteltiin rikoslaissa niin, että sapatin aika kesti kello kuudesta aamulla kello kuuteen illalla sunnuntaina taikka kirkollisena juhlapäivänä, joka oli pyhäpäivä.
Heraion (Perachóra)
Rakennukset ja löydökset
Esinelöydöt
Sapatinrikos
Sapatin päivät
Rikoslain säädös sapatinrikoksesta koski ainoastaan niitä päiviä, joita Suomen evankelisluterilainen kirkko vietti pyhäpäivinä. Sellaisia olivat kaikki sunnuntait sekä kirkkolaissa luetellut kirkolliset juhlapäivät: joulupäivät, uudenvuodenpäivä ja loppiainen, Marian ilmestyspäivä, pitkäperjantai, toinen pääsiäispäivä, helatorstai, toinen helluntaipäivä ja Johannes Kastajan päivä.
Heraion (Perachóra)
Rakennukset ja löydökset
Pyhäkköalueelta tehdyt esinelöydöt ovat Kansallisessa arkeologisessa museossa Ateenassa sekä Antiikin Korintin arkeologisessa museossa Archaía Kórinthoksessa.
Sapatinrikos
Sunnuntain aukiolo
Työnteko ja liikkeiden aukiolo, joka erityisissä laeissa oli sallittu sunnuntaisin, ei ollut rangaistavaa sapatinrikkomisena.
Hätätarvetyö sallittu
Kun sapattina oli kielletty tekemästä käsityötä taikka muuta työtä, joka sietää viivytystä ja jota ei tehdä omaksi tai toisen hätätarpeeksi, tämä tarkoitti sitä, että sapattina ei ollut kielletty tekemästä kotiaskareita, jotka olivat tarpeellisia, kuten esimerkiksi siistiminen ja järjestäminen, eikä sellaisia maataloustöitä, joita ei voinut lykätä. Sellaisia maamiehen töitä, joita ei voinut lykätä, olivat muun muassa elonleikkuu, kun vilja liiaksi tuleentuneena rupesi varisemaan, taikka heinänkorjuu silloin, kun sade uhkasi aiemmin niitettyä ja sittemmin kuivunutta heinää. Myöskään sellaista käsityöläistä, jonka elinkeinona oli käsityöammatti, ei kielletty tekemästä työtä sapattinakin, jos se oli tarpeen hänen omaksi tai hänen perheensä elatukseksi.
Vain sellaiset työt, jotka täyttivät molemmat laissa säädetyt edellytykset, eli eivät sietäneet viivystä ja jotka tehtiin hätätarpeeksi, olivat sallittuja töitä sapattina. Mikäli vain toinen näistä edellytyksistä täyttyi ja toinen puuttui, työnteko sapattina oli rangaistuksen alainen.
Kumoaminen
Rikoslain säännökset sapatinrikoksesta kumottiin vuonna 1971, eikä niitä sitä ennenkään ollut enää käytännössä sovellettu. Niiden kumoamista koskeneen hallituksen esityksen perusteluissa todettiin, että paljon rikoslain säännöksiä suuremman merkityksen olivat saaneet toisaalta työaikalain säännökset viikkolevosta, toisaalta kauppaliikkeiden aukioloajoista säädetty erillinen laki.
Lakiviitteet
<references group=L />
TAHKOcom
TAHKOcom Oy on Tahkovuoren matkailualueen keskusvaraamo. Se tuottaa myös kiinteistöpalveluita. Yritys sijaitsee Tahkon matkailukeskuksessa noin 12 kilometrin päässä Nilsiästä.
Yleistä
TAHKOcom toimii Tahkon alueen yritysten markkinointikanavana sekä niiden tuottamien palveluiden välittäjänä. Noin 90 prosenttia Tahkon palveluista on varattavissa keskusvaraamon kautta. Tahkon alueen lisäksi yritys välittää palveluita noin 10 kunnan alueelta.
TAHKOcom palvelee vuosittain noin 80 000 asiakasta, joista noin 80 % on kotimaalaisia. Vuonna 2013 yöpymisvuorokausia oli 260 000 kpl. Ulkomaalaiset tulevat pääosin Venäjältä, mutta matkailijoita on myös Baltian maista sekä Keski-Euroopasta.
TAHKOcom Oy:llä on tytäryhtiö, Tahko24H Oy, jonka toimintaan kuuluvat Tahkon ja Nilsiän alueen siivous- ja huoltopalvelujen toteuttaminen sekä turvallisuus- ja päivystyspalvelut. Lisäksi Tahko24H tuottaa remontointipalveluja.
Vuonna 2014 konserni työllisti 55 henkilöä ja sen liikevaihto oli 8,2 miljoonaa euroa. Konsernin nykyinen toimitusjohtaja on Matti Kuosmanen.
Vuoden 2015 kesäkuussa TAHKOcom valittiin Parhaaksi palveluntarjoajaksi yrityspalveluiden sarjassa Kuopion alueen kauppakamarin järjestämässä Kuopion alueen parasta palvelua 2015-kisassa.
Toiminta
TAHKOcomin asiakkaita ovat matkailupalveluiden tuottajat ja omistajat sekä kuluttajat. Yritys paketoi myös alueen tuotteita yritysasiakkaille ja ulkomaisille yhteistyökumppaneille.
TAHKOcom omistaa Tahko.com-sivuston, joka on ollut vuodesta 1998 Tahkon alueen virallinen pääsivusto. Sivustolla on muun muassa ympärivuorokautinen reaaliaikainen nettivaraamo. TAHKOcom on ainoa keskusvaraamo Suomessa, jolla on kaikista majoituskohteistaan panoraamaesittelyt.
Historia
Kun Matti ja Marja-Liisa Kuosmanen perustivat yrityksen vuonna 1988. Sen toimialat olivat alun perin isännöinti, kiinteistö- ja vuokrausvälitys sekä insinööritoimisto. Keskusvaraamon Kuosmaset perustivat 1990, sillä Tahkon alueelle ei ollut yritystä, joka olisi vastannut varauksista tai mökkivälityksestä keskitetysti. Kuosmaset tunsivat alan ja alueen jo ennestään, sillä heidän yrityksensä Tahkovahti oli hoitanut alueen mökkien huolto- ja korjauspalveluja sekä isännöintiä. Myöhemmin yritys luopui insinööripalveluista ja isännöinnistä.
Vuonna 2015 Matti Kuosmanen palasi perustamansa konsernin toimitusjohtajaksi, oltuaan 19 vuotta syrjässä kyseisestä tehtävästä.
Yritys on toiminut voimassaolonsa aikana eri nimillä. Yritys perustettiin 1988 nimellä TahkoPlan ky, vuosina 1989-2004 nimi oli Tahkovahti Oy, vuosina 2004-2010 Tahkovuori Oy ja vuonna 2010 nimi vaihtui TAHKOcom Oy:ksi. Yhtiön omistuspohja on pysynyt muuttumattomana.
André Berglönn
André Berglönn (s. 11. marraskuuta 1994 Ruotsi) on ruotsalais-unkarilainen jääpalloilija. Hän edustaa ruotsalaista GT/76:a.
Berglönn on pelannut jääpallouransa pääosin 3. korkeimmalla sarjatasolla eli 1. Divisioonassa. Pääosin hän on edustanut Tukholman seudun seuroja eli juniorina Hammarbytä ja aikuisena Tellusta, AIK:ta, Djurgårdenia ja GT/76:ta. Näistä hän pelasi Telluksessa viisi Elitserien-ottelua kaudella 2016-2017.
Sukujuuriensa perusteella Berglönn on saanut edustaa Unkaria kausilla 2021 ja 2023 MM-kisojen B-sarjassa. Hänet valittiin vuoden 2021 kisoissa B-sarjan parhaaksi puolustajaksi.
Saavutukset
Maajoukkueessa
Metsästysrikos
Metsästysrikos on rikoslakiin merkitty rikosnimike, jossa rikotaan metsästyslakia. Rangaistus metsästyslakiin merkittyjen sääntöjen, kieltojen ja määräysten rikkomisesta on lievemmissä tapauksissa sakko ja törkeimmissä vankeus, joista on säädetty rikoslain (39/1889) 48 a luvun 1 §:ssä. Varsinaisen rangaistuksen lisäksi voidaan tuomioistuimen päätöksellä määrätä muina seuraamuksina metsästyskielto määräajaksi, maksamaan korvauksia ja menettämään tekoväline valtiolle. Metsästysrikosta lievempi muoto on metsästysrike, joita on 49 kpl ja lisäksi voi tulla kysymykseen metsästyslain säännösten rikkominen.
Metsästysrikokset
Seuraavat tahalliset tai törkeät huolimattomuus teot ovat metsästysrikoksia:
Lainsäädäntö
Lainsäädäntö tarkoittaa valtiossa voimassa olevia oikeussäännöksiä ja niiden antamiseen liittyviä valtioelinten toimia eli lainsäädäntää. Lainsäädäntö on lainkäytön ja hallinnon rinnalla oleva oikeusvaltion valtiollisen toiminnan muoto, joka tuottaa kirjoitettua eli säädännäistä oikeutta. Se tarkoittaa sekä kansanedustuslaitoksen säätämiä lakeja että toimeenpanovallan antamia asetuksia ja laajasti ymmärrettynä koko voimassa olevaa oikeutta. Asetuksiin rinnastettavia ovat valtioneuvoston ja ministeriöiden päätökset.
Ahvenanmaan maakunnan maakuntalainsäädäntö perustuu maakunnalla olevaan lainsäädäntövaltaan sen itsehallintolaissa säädetyissä asioissa. Ahvenanmaan maakuntapäivien hyväksymä maakuntalaki on oikeusministeriön ja Ahvenanmaan valtuuskunnan lausunnon jälkeen esiteltävä tasavallan presidentille. Hän voi korkeimman oikeuden lausunnon saatuaan määrätä maakuntalain raukeamaan osittain tai kokonaan, jos hän katsoo lain koskevan Suomen turvallisuutta tai sen säätämisen ylittävän maakuntapäivien toimivallan.
Säädännön määrä
Yhteiskuntaa sääntelevät tärkeimmät normit löytyvät lakikirjoista, ja lakikirjoja on täydellinen sarja Eduskunnan kirjastossa.
Niitä on kirjaston hyllyillä yhteensä 15,3 metriä, koottuna 254-osaiseen Suomen säädöskokoelma -kirjasarjaan. Raamatullisen ohuille sivuille on printattu kaikki Suomen lait ja asetukset vuodesta 1860 alkaen. Sen jälkeen sarja on täydentynyt joka vuosi sitä mukaa kuin vanhoja normeja on kumottu ja uusia säädetty. Niitä on säädetty 1970-luvusta lähtien yli tuhat vuodessa, yhteensä jo 91 802 vuoden 1860 ja syyskuun 2014 välillä.
Lainsäädäntökausi
Lainsäädäntökausi eli legislatuurikausi eli legislatuuri on kansanedustuslaitoksen vaalikausi eli aika, jonka sen jäsenten toimivalta kestää. Suomessa eduskunnan toimikausi kestää neljä vuotta.
EU-lainsäädäntö Suomessa
Euroopan unionin sekundaarilainsäädäntöön kuuluvat muun muassa asetukset, direktiivit ja päätökset, joita sovelletaan suoraan tai välillisesti EU:n jäsenvaltioihin.
Suomessa vuoden 2013 lopulla tehdyn arvion mukaan enintään viidennes eduskunnan hyväksymistä laeista oli sellaisia, joissa viitattiin EU:n säännöksiin.
Aiheesta muualla
Ordenamento jurídico
8 Diagrams
8 Diagrams on yhdysvaltalaisen hip hop -ryhmä Wu-Tang Clanin viides studioalbumi. Se julkaistiin 11. joulukuuta 2007 SRC Recordsin kautta.
Albumi nousi Yhdysvalloissa Billboard 200 -listan sijalle 25.
Nightwish
Nightwish on suomalainen, Kiteeltä kotoisin oleva vuonna 1996 perustettu sinfonista metallia esittävä yhtye. Nightwish on yksi niistä yhtyeistä, jotka 1990-luvun lopulla kehittivät ja nostivat sinfonisen metallin suosioon. Nightwish on yksi menestyneimmistä suomalaisista yhtyeistä kokonaisuudessaan yli kymmenen miljoonan levymyynnillään.
Yhtyeen musiikkia on kuvailtu muun muassa sinfoniseksi metalliksi, progressiiviseksi metalliksi, neoklassiseksi metalliksi ja power metalliksi, vaikkei Nightwish varsinaisesti olekaan tyylilajin edustaja. Tuomas Holopainen kuvaili kerran yhtyeen musiikkia ”melodiseksi hevimetalliksi naisäänellä”. Myöhemmin hän on kuitenkin määritellyt yhtyeen tyylin sinfoniseksi metalliksi.
Nightwish teki Suomen rockhistoriaa 19. joulukuuta 2015 esiintymällä ensimmäisenä suomalaisena yhtyeenä Lontoon Wembley Arenalla pääesiintyjänä, loppuunmyydylle katsomolle. Nightwish on vuoden 2018 gaalan jälkeen eniten Emma-palkintoja (15) saanut artisti.
Alkuajat
Nightwish kokoontui ensimmäisen kerran Kiteellä vuonna 1996. Kaikki alkoi Tuomas Holopaisen ideasta yhdistää kosketinsoittimet, akustinen kitara ja Tarja Turusen ääni, joskaan tuolloin Holopainen ei tiennyt, että Tarja Turusen ääni oli jo todella voimakas. Ideana oli alun perin soittaa akustista tunnelmointimusiikkia, ei suinkaan metallimusiikkia. Tuolloin yhtyeessä oli kolme jäsentä: kosketinsoittaja Tuomas Holopainen, laulaja Tarja Turunen sekä kitaristi Erno ”Emppu” Vuorinen.
Yhtye otti nimensä ensimmäisellä demolla olleesta kappaleestaan (demon kappaleet olivat nimeltään ”The Forever Moments”, ”Nightwish” ja ”Etiäinen”). Soundi-lehden huhtikuun numerossa 1997 demoarviossa laulu ja soitto saavat kiitosta, mutta musiikkia sanotaan marginaaliseksi ja epäkaupalliseksi.
Vuoden 1997 alussa yhtyeeseen liittyi Jukka Nevalainen soittamaan rumpuja. Akustinen kitara korvattiin sähkökitaralla. Huhtikuussa yhtye levytti studiolla seitsemän kappaletta, jotka ovat Angels Fall First (1997) -albumin rajoitetulla painoksella.
Angels Fall First (1997)
Toukokuussa 1997 yhtye teki kahden albumin levytyssopimuksen suomalaisen Spinefarm Recordsin kanssa. Elokuussa yhtye nauhoitti studiossa neljä uutta kappaletta. Marraskuussa julkaistiin Angels Fall First -albumin täyspitkä versio, joka nousi Suomen albumilistalla sijalle 31. ”The Carpenter” -single julkaistiin etukäteen, ja se nousi Suomen singlelistan 8. sijalle. Samppa Hirvonen toimi keikoilla yhtyeen basistina ennen Sami Vänskän liittymistä yhtyeeseen.
Oceanborn (1998)
Vuonna 1998 yhtyeeseen liittyi Sami Vänskä soittamaan bassoa. Samana vuonna julkaistiin albumi Oceanborn. Se saavutti 5. sijan Suomen virallisella albumilistalla. Albumin ensimmäinen single ”Sacrament of Wilderness” meni suoraan Suomen singlelistan kärkipaikalle. Myös albumi menestyi odotettua paremmin: syyskuussa 1999 Oceanborn ylitti kultalevyrajan. Vuonna 1999 nauhoitettiin myös single ”Sleeping Sun”, jota myytiin 15 000 kappaletta kuukaudessa pelkästään Saksassa.
Vuonna 2000 Nightwish osallistui Suomen Euro­viisu­karsintaan. Tuomas Holopainen sävelsi kilpailua varten kappaleen ”Sleepwalker”, jolla yhtye voitti ylivoimaisesti katsojien puhelinäänestyksen. Voittajan valintaan vaikuttivat kuitenkin myös musiikin ammattilaisista koostuvan raadin äänet. Yhteistuloksissa ”Sleepwalker” sijoittui sijalle 3.
Wishmaster (2000)
pienoiskuva|vasen|upright|[[Marko Hietala liittyi yhtyeeseen vuonna 2001 Sami Vänskän tilalle.]]
Vuonna 2001 Nightwish nauhoitti cover-version Gary Mooren kappaleesta ”Over the Hills and Far Away”. Over the Hills and Far Away -minialbumi julkaistiin tämän uusvanhan sekä muutaman uuden kappaleen kanssa. Yhtyeeltä ilmestyi myös live-nauhoituksia VHS:llä, DVD:llä ja CD:llä nimellä From Wishes to Eternity. Pian tämän jälkeen Sami Vänskä erotettiin henkilökohtaisista syistä ja Marko Hietala Sinergystä liittyi Nightwishiin. Hietala jätti Sinergyn, mutta hän jatkaa edelleen jo 1980-luvulla veljensä kanssa perustamassaan Tarot-yhtyeessä. Tarot konsertoi ja levyttää lähinnä silloin, kun Hietalalla ei ole kiertueita Nightwishin kanssa.
Century Child (2002)
Vuonna 2002 ilmestyi Nightwishin Century Child -albumi sekä singlet ”Ever Dream” ja ”Bless the Child”. Suurimpana erona aikaisempiin albumeihin on live-orkesterin käyttö monissa kappaleissa. Tällä tavoiteltiin vahvempaa tunnetta klassisesta musiikista. Century Childin myynti ylitti kultarajan kaksi tuntia ilmestymisensä jälkeen ja platinalevyn rajan kahden viikon kuluttua.
Vuonna 2003 Nightwish julkaisi toisen DVD:n, End of Innocencen. Tarja Turunen meni naimisiin kesällä 2003 managerinsa Marcelo Cabulin kanssa, ja pian sen jälkeen alkoi kuulua huhuja yhtyeen hajoamisesta. Huhut todistettiin kuitenkin vääriksi koko vuoden jatkuneella konsertoinnilla. Nightwishin Ruotsin-kiertueella vuonna 2003 lämmittelijänä esiintyi suomalainen Lordi.
Once (2004)
Nightwishin albumi Once ilmestyi 2. kesäkuuta 2004. Albumin ensimmäinen single nimettiin Nemoksi. ”Nemo”-kappaleesta tehtiin myös suuren budjetin musiikkivideo, jonka ohjasi Antti J. Jokinen. Once on Nightwishin ensimmäinen albumi, joka sisältää täyspitkän kappaleen suomeksi (”Kuolema tekee taiteilijan”). Albumia on myyty kolminkertaisesti platinalevyn verran Suomessa, ja se on ylittänyt platinarajan Saksassa, kultarajan Norjassa, Sveitsissä, Ruotsissa ja Itävallassa, ja se on saavuttanut ykköspaikan muun muassa Kreikan albumilistalla. Once oli vuoden 2004 myydyin albumi Suomessa.
Tarja Turusen erottaminen
pienoiskuva|upright|[[Tarja Turunen vuonna 2005.]] Nightwishin muut jäsenet erottivat Tarja Turusen yhtyeestä avoimella kirjeellä maailmankiertueen päätyttyä 21. lokakuuta 2005. Samana iltana oli taltioitu Turusen ja Nightwishin viimeiseksi yhteiseksi esiintymiseksi jäänyt sekä live-albumiksi ja DVD:ksi taltioitu End of an Era. Erottamisen syyksi muut yhtyeen jäsenet ilmoittivat muun muassa Tarja Turusen rahanahneuden ja erimielisyydet yhtyeen kanssa. Avoin kirje, jolla Tarja Turunen ilmoitettiin erotetuksi yhtyeestä, oli luettavissa Nightwishin kotisivuilla. Turusen vastaus julkaistiin niin ikään avoimen kirjeen muodossa muutama päivä erottamisen jälkeen hänen omilla kotisivuillaan.
Tarja Turusen manageri ja aviomies Marcelo Cabuli väittää, että Turusen erottaminen Nightwish-yhtyeestä johtui Tuomas Holopaisen rakkaudesta hänen vaimoaan kohtaan, johon Turunen ei kuitenkaan koskaan antanut vastakaikua. Tuomas Holopainen kertoo myös, että Tarja Turunen olisi sanonut Torontossa lentokoneessa: ”Minä en tarvitse enää Nightwishiä.” ja ”Muista Tuomas, että voin jättää tämän yhtyeen milloin vaan, päivän varoitusajalla.” Turunen oli myös ilmoittanut jo vuonna 2004, että aikoo lähteä yhtyeestä vuonna 2007 julkaistavaan albumiin liittyvien konserttien jälkeen.
End of an Era julkaistiin sekä DVD:nä että CD:nä 31. toukokuuta 2006. Keväällä 2006 ilmestyi myös Marko Ollilan kirjoittama kirja Nightwish, joka perustui paljolti yhtyeen haastatteluihin. Yhtyeen jäsenet eivät olleet mukana teoksen teossa.
Nightwish Tarja Turusen jälkeen
Nightwish aloitti uuden albuminsa äänitykset syksyllä 2006 ilman laulajaa. Tuomas Holopainen kertoi lehtihaastattelussa, että uuden laulajan paikkaa oli hakenut yli 2000 henkilöä. Julkinen haku päättyi alkuvuodesta 2007 Nightwishin tehtyä lopullisen valinnan. Laulajan nimi pidettiin kuitenkin salassa seuraavan singlen julkaisuajankohtaan asti. Syyksi Holopainen ilmoitti, että haluaa antaa uudelle laulajalle helpomman alun, ettei hän joutuisi turhaan lehdistön kynsiin ennen kuin hänen lauluaan on edes kuultu levyllä tai keikoilla.
Sittemmin Nightwishin laulajahaku sai paljon huomiota myös kansainvälisissä medioissa. Muun muassa brittiläinen metallimusiikkiin erikoistunut lehti Terrorizer kirjoitti aprillipilana huhtikuussa 2007 ilmestyneessä numerossaan, että tunnettu laulaja Sarah Brightman olisi palkattu yhtyeen uudeksi laulajaksi ja samalla yhtyeen nimi muutettaisiin muotoon ”Brightwish”. Lehtiartikkelista ei suoraan selviä, osallistuiko Holopainen todella lehden tekemään ”haastatteluun”, jossa hän muka ”vahvisti” laulajavaihdoksen.
Dark Passion Play (2007)
upright|thumb|right|[[Anette Olzon vuonna 2008.]] Yhtye ilmoitti helmikuussa 2007, että uusi laulaja paljastetaan 30. toukokuuta ja samalla julkaistaan uusi single. Uuden laulajan nimi julkistettiin lopulta noin viikkoa suunniteltua aikaisemmin eli 24. toukokuuta 2007 yhtyeen omilla kotisivuilla ja hieman myöhemmin Spinefarm Recordsin kautta tiedotteena. Solistiksi valittiin ruotsalainen Alyson Avenue -yhtyeestä tunnettu laulaja Anette Olzon. Olzonin ensimmäinen julkaisu yhtyeen kanssa oli vain digisinglenä Internetissä 25. toukokuuta 2007 julkaistu ”Eva”. Alun perin ”Eva” single piti julkaista 30. toukokuuta 2007, mutta koska single vuoti nettiin ennen aikojaan, sen julkaisua aikaistettiin viidellä päivällä. Singlemyynnistä saatu tuotto lahjoitettiin hyväntekeväisyyteen. Suomen myynnin hyväntekeväisyyskohteina olivat kaksi Kiteellä sijaitsevaa perhekotia.
Nightwish julkaisi syksyllä 2007 uuden Dark Passion Play -studioalbumin, joka julkaistiin Nuclear Blast Recordsin kautta 28. syyskuuta, Spinefarm Recordsin (Universal Music Group) kautta 26. syyskuuta ja Roadrunner Recordsin kautta 28. syyskuuta. Albumia myytiin Suomessa sen julkaisupäivänä yli 50,000 kappaletta, ja myynti ylitti platinarajan. Vuoteen 2013 mennessä albumia oli myyty yli 125 000 kappaletta eli nelinkertaisesti platinalevyyn tarvittavan määrän, ja se oli Suomessa vuoden 2007 myydyin albumi. Dark Passion Play on myös kaikkien aikojen myydyin metallialbumi Suomessa. Albumi on saavuttanut myös maailmanlaajuisen suosion. Siitä huolimatta levy on saanut osin negatiivista kritiikkiä Turusen aikaisten kuuntelijoiden keskuudessa. Maailmanlaajuisesti albumia myytiin 2011 mennessä noin kaksi miljoonaa kappaletta.
Yhtye aloitti uutta albumia markkinoivan maailmankiertueen lokakuussa 2007 Israelin Tel Avivista, josta se suuntasi noin kuukaudeksi Pohjois-Amerikkaan Yhdysvaltoihin ja Kanadaan. Sen jälkeen yhtye ennen vuodenvaihdetta kiersi Pohjoismaat ja vuodenvaihteen jälkeen muuta Eurooppaa. Yhtye palasi Pohjois-Amerikkaan vielä uudemman kerran toukokuussa 2008. Ennen varsinaista kiertuetta yhtye teki Tallinnassa, Helsingissä ja Hampurissa kolme harjoitusmuotoista esiintymistä salanimillä Nachtwasser, Natuvissyset ja Sushi Patrol.
5. joulukuuta 2008 Nightwish palkittiin (Hanoi Rocksin jälkeen) toisena suomalaisena rock-yhtyeenä Radio Rock Finlandia -palkinnolla.